
[bookmark: _Hlk94374361]R EP U B L I K A  H R V A T S K A
PRIMORSKO-GORANSKA  ŽUPANIJA
GRAD RIJEKA
AGENCIJA ZA DRUŠTVENO POTICANU
STANOGRADNJU GRADA RIJEKE


Titov trg 3/ 51 000 RIJEKA
OIB: 33196059754					MATIČNI BROJ: 02052270
RKP BROJ: 40818					RAZINA: 21 PRORAČUNSKI KORISNIK JLS
ŠIFRA DJELATNOSTI: 8412 Reguliranje djelatnosti subjekata koji pružaju zdravstvenu zaštitu, usluge u obrazovanju i kulturi i druge društvene usluge, osim obaveznog socijalnog osiguranja 
ŠIFRA GRADA: 373 
ŠIFRA ŽUPANIJE: 8




BILJEŠKE
uz financijske izvještaje za razdoblje 
od 01. siječnja do 31. prosinca 2022. godine



1. OPĆI PODACI O USTANOVI I ZAKONSKI OKVIR

Agencija za društveno poticanu stanogradnju Grada Rijeke (dalje u tekstu: Agencija) je ustanova upisana u sudski registar Trgovačkog suda u Rijeci 14. veljače 2006. godine, djelatnost je započela obavljati 1. srpnja  2006. godine. Osnovna djelatnost Agencije su investitorski poslovi u vezi s izgradnjom i prodajom stanova u okviru društveno poticane stanogradnje na području Grada Rijeke sukladno propisima kojima se uređuje društveno poticana stanogradnja.

Osnivač Agencije je Grad Rijeka. 

U 2006. godini Agencija  je vodila računovodstvo u skladu s Uredbom o računovodstvu neprofitnih organizacija („Narodne novine“, broj 112/93, 7/09, 158/13, 1/14 i 44/14) i Pravilniku o knjigovodstvu i računskom planu neprofitnih organizacija („Narodne novine“, broj 20/94 i 40/94-ispravak). 

Uvrštavanjem u Registar proračunskih korisnika od 01. siječnja 2007. godine ustanova postaje obveznik vođenja proračunskog računovodstva. 

Dana 01. siječnja 2010. godine Agencija se ponovo upisuje u registar neprofitnih organizacija te se, u skladu s odredbama,  Zakona o PDV-u prijavljuje u sustav i postaje obveznikom PDV-a.

Ministarstvo financija, Državna riznica dalo je 2016. godine pisano mišljenje da Agencija temeljem kriterija za financiranje svog poslovanja treba steći status proračunskog korisnika (KLASA: 401-01/15-01/94, URBROJ: 513-05-02-16-21 od 07. lipnja 2016.), iz kojeg razloga Agencija od 01. siječnja 2018. godine ponovo dobiva status proračunskog korisnika i upisuje se u Registar proračunskih korisnika pod RKP brojem 40818 te ustrojava proračunsko računovodstvo u skladu sa Zakonom o proračunu ("Narodne novine", broj 87/08, 136/12 i 15/15) i Pravilnikom o proračunskom računovodstvu i računskom planu ("Narodne novine", broj 124/14, 115/15, 87/16, 3/18, 126/19 i 108/20).

[bookmark: _Hlk31301819][bookmark: _Hlk31301725]Na 31.12.2022. godine Agencija zapošljava 5 djelatnika u punom radnom vremenu. Ovaj financijski izvještaj sastavlja knjigovodstveni servis za obavljanje računovodstvenih poslova, angažiran ugovorom o poslovnoj suradnji od strane Agencije. Odgovorna osoba knjigovodstvenog servisa za sastavljanje Financijskih izvještaja i Bilješki uz financijske izvještaje je Iva Čehajić. 

Financijski izvještaji za razdoblje od 01. siječnja do 31. prosinca 2022. godine izrađeni su u skladu s Pravilnikom o financijskom izvještavanju u proračunskom računovodstvu ("Narodne novine", broj 3/15, 93/15, 135/15, 2/17, 28/17, 112/18, 126/19, 145/20, 144/21 i 37/22) i s Okružnicom Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 31. prosinca 2022. godine (KLASA:400-02/22-01/26, URBROJ:513-05-03-231-6 od 12. siječnja 2023. godine).

Financijski izvještaji sastoje se od: Bilance (Obrazac BIL), Izvještaja o prihodima i rashodima, primicima i izdacima (Obrazac PR-RAS), Izvještaja o rashodima prema funkcijskoj klasifikaciji (Obrazac RAS-funkcijski), Izvještaja o promjenama u vrijednosti i obujmu imovine i obveza (Obrazac P-VRIO), Izvještaja o obvezama (Obrazac Obveze) i ovih Bilješki uz financijske izvještaje. 

Agencija svoj rad planira na programskoj osnovi ostvarivanjem određenih projekata i aktivnosti.

U prethodnim godinama Agencija je dovršila ulaganje u stambene objekte građene po modelu društveno poticane stanogradnje u okviru projekata POS Rujevica II. faza, POS Drenova i POS Hostov breg tijekom kojih je izgrađeno 255 stanova i 36 garaža pri čemu su svi stanovi prodani dok je 20 garaža na Rujevici ostalo neprodano po okončanom obračunu 2010. godine. Iste su se tijekom proteklih godina prodavale po javnom pozivu, a u izvještajnoj godini Agencija je zaključila 13 ugovora o prodaji garaža fizičkim osobama, čime su prodane sve preostale garaže.

Redovne aktivnosti Agencije uključuju poslove vezane uz projekte realizirane u prethodnim godinama i to projekt POS Rujevica I. faza u smislu praćenja naplate obročne otplate stanova prodanih Gradu Rijeci („robni kredit") te podmirenje obveza po osnovi dugoročnog zajma za plasirana državna sredstva. Isto tako za projekte POS Rujevica II. faza, POS Drenova i POS Hostov breg aktivnosti u smislu praćenja naplate obročne otplate stanova i garaža prodanih kupcima u dijelu u kojem su plasirana javna sredstva (kroz tzv. III. obrok) obračunata sukladno ulaganjima državnih poticajnih sredstava i sredstava jedinice lokalne samouprave tj. Grada Rijeke te njihov povrat.

U izvještajnom razdoblju Agencija je nastavila s izgradnjom 90 stanova koji se grade po modelu društveno poticane stanogradnje u dva višestambena objekta u sklopu projekta POS Martinkovac I faza.

Nastavno se u Bilješkama pojašnjavaju podaci iskazani u obrascima financijskih izvještaja.

2. BILJEŠKE UZ BILANCU
Ukupna imovina Agencije na izvještajni datum iznosi 80.115.200,51 kn, u strukturi koje se odnosi na nefinancijsku imovinu 39.024.114,79 kn , a 41.091.085,72 kn na financijsku imovinu.


Bilješka br. 1 – šifra 01
Vrijednost neproizvedene dugotrajne imovine na dan 31.12.2022. godine iznosi 0,00 kn. Nastalo je smanjenje u odnosu na 2021. jer je neproizvedena dugotrajna imovina u potpunosti amortizirana u 2022. godini.
Bilješka br. 2 – šifra 02
Proizvedena dugotrajna imovina iskazana je u visini 6.996,74 kn. Smanjenje u odnosu na 2021. godinu za 75,5% rezultat je obračunatog ispravka vrijednosti u iznosu od 41.254,18 kn.
Bilješka br. 3 – šifra 026 i 02926
Vrijednost nematerijalne proizvedene imovine iznosi 0,00 kn. Nastalo je smanjenje u odnosu na 2021. godinu jer je nematerijalne proizvedena imovina u potpunosti amortizirana u 2022. godini.
Bilješka br. 4 – ŠIFRA 051 i 064
Znatno povećanje dugotrajne nefinancijske imovine u pripremi, točnije građevinskih objekata u pripremi (šifra 051) proizlazi iz nastavka realizacije projekta POS Martinkovac i na 31.12.2022. iznosi 39.017.118,05 kn. Građevinski objekti u pripremi iz 2021. godini prema strukturi su projektantski i građevinski radovi te nadzor, troškovi vodnih i elektroenergetskih priključaka za potrebe izgradnje te vodni doprinos, geodetske usluge i elaborata, vrijednost zemljišta i građevinske dozvole u iznosu 16.028.582,76 kn. U 2022. godini obuhvaćaju građevinske radove te nadzora u iznosu 22.324.095,79 kn, priključenje zgrada na elektroenergetsku distribucijsku mrežu u iznosu 662.497,50 kn i priključenja zgrada na kanalizaciju u iznosu 1.942,00 kn. 
Proizvedena kratkotrajna imovina iskazana je u visini 0,00 kn (šifra 064) (u 2021. iznosila je 1.128.630,00 kn) jer je u 2022. prodano preostalih 13 garaža iz projekta POS Rujevica II faza.
Bilješka br. 5 – šifra 1 
Financijska imovina iznosi 41.091.085,72 kn, a sastoji se od novčanih sredstva iskazanih u visini 10.358.173,31 kn (šifra 1112) (stanja na transakcijskim računima Agencije),  zajmova kupcima stanova iskazanih u visini 19.843.830,49 kn (šifra 1321) i zajam Grada Rijeke u visini 10.882.661,46 kn (šifra 1373) te potraživanja za pretporez kod obveznika poreza na dodanu vrijednost od 3.075,00 kn (šifra 124), ostalih potraživanja (potraživanje od HZZO-a za bolovanja zaposlenika) u iznosu od 405,46 kn (šifra 129) i kontinuiranih rashoda u iznosu od 2.940,00 kn (šifra 193).
Zajmovi kupcima stanova u visini od 19.843.830,49kn (šifra 1321) odnose se na potraživanja po slijedećim osnovama:
1. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Rujevica II. faza iznose 7.850.844,71 kn od kojih je 3.405.184,03 kn u otplati dok se ostatak od 4.445.660,68 kn odnosi na zajmove u počeku. 
2. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Drenova iznose 6.006.176,88 kn od kojih je 762.196,20 kn u otplati dok se ostatak od 5.243.980,68 kn odnosi na zajmove u počeku. 
3. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Hostov breg iznose 5.986.808,90 kn od kojih je 1.326.907,04 kn u otplati dok se ostatak od 4.659.901,86 kn odnosi na zajmove u počeku. 
Zajmovi gradskim proračunima u iznosu od 10.882.661,46 kn (šifra 1373) odnose se na:
Dugoročni zajam Grada Rijeke s rokom otplate od 10 godina za kupnju 124 stana, 253 parkirna mjesta i 4 poslovna prostora izgrađenih u dva poslovno-stambena objekta tijekom 2008. godine u projektu Rujevica I. faza. Na 31.12.2022. iznos od 10.882.661,46 kn predstavlja preostali iznos poticajnih sredstava uloženih u izgradnju. 
Bilješka br. 6 – šifra 193
Rashodi budućih razdoblja u visini 2.940,00 kn odnose se na naknadu troškova prijevoza na i s posla za 4 zaposlenika koja je isplaćena u 12/2022., a odnosi se na naknadu prijevoza  za 01/2023. godine.
Bilješka br. 7 – ŠIFRA 23
Obveze za rashode poslovanja u visini 35.071.644,71 kn odnose se na:
Obračunate troškove neto plaća, te davanja iz i na plaću za 12/2022 koje se isplaćuje u 01/2023 u visini 75.855,25 kn (šifra 231), a koji bilježe povećanje od 9,3%. Tekuće obveze prema dobavljačima za usluge primljene u 2022. godini a koje su veće u odnosu na prethodnu godinu za 62,1% te iznose 44.002,40 kn (šifra 232), što je promjena koja odgovara ugovorenoj dinamici plaćanja obveza, te obveze za usluge banaka za održavanje transakcijskih računa 879,54 kn (šifra 234). Ostale tekuće obveze znatno su više u odnosu na prošlo obračunsko razdoblje i iznose 34.950.907,52 kn (šifra 239), a odnose se na povrat obračunatog pretporeza (PDV-a) nadležnom proračunu u iznosu od 14.535,90 kn, obveze za predujmove novo ugovorenih kupaca, učešća za stanove u POS Martinkovac I faza u visini 34.747.383,30 kn, obveze po cesijama sa podizvođačima za građevinske i inženjerske usluge u iznosu od 73.938,55 kn, obveze za porez na dodanu vrijednost za 12/2022 u iznosu od 112.883,86 kn i ostale obveze u visini 1.760,45 kn.
Bilješka br. 8  – ŠIFRA 26
Obveze za kredite i zajmove – tuzemne, iznose ukupno 43.546.589,95 kn, a odnose se na obveze za zajmove od državnog proračuna 32.882.713,50 kn (šifra 2671) te obveze za zajmove od gradskih proračuna u iznosu od 10.663.876,45 kn (šifra 2673). 
Iznos obveza za kredite i zajmove odnosi se na slijedeće obveze:
1. [bookmark: _Hlk803077]Stanje obveza za povrat državnih poticajnih sredstava kojima je financirana izgradnja projekta Rujevica I. faza iznosi 10.882.661,46 kn. Primljena državna poticajna sredstva pod istim uvjetima plasirana su Gradu Rijeci s rokom otplate 10 godina. Prema Otplatnom planu tijekom 2022. godine ukupno je otplaćeno 1.595.154,66 kn.
2. Stanje obveza za povrat državnih poticajnih sredstava kojima je financirana izgradnja projekta Rujevica II. faza iznosi 3.681.491,50 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
3. Stanje obveza za povrat ulaganja Grada Rijeke kojima je financirana izgradnja projekta Rujevica II. faza u visini 4.169.353,21 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
4. Stanje obveza za povrat državnih poticajnih sredstava kojima je financirana izgradnja projekta Drenova iznosi 4.804.161,70 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
5. Stanje obveza za povrat ulaganja Grada Rijeke kojima je financirana izgradnja projekta Drenova u visini 1.202.015,18 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
6. Stanje obveza za povrat državnih poticajnih sredstava kojima je financirana izgradnja projekta Hostov breg iznosi 3.917.029,04 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka.
7. Stanje obveza za povrat ulaganja Grada Rijeke kojima je financirana izgradnja projekta Hostov breg u visini 2.069.779,86 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
8. Obveza za povrat državnih poticajnih sredstava kojima se financira izgradnja projekta Martinkovac I. faza u visini 9.144.759,00 kn.
9. Obveza za povrat državnih poticajnih sredstava - rezervni fond Martinkovac I faza, sukladno Zakonu o društveno poticanoj stanogradnji iznosi 452.610,80 kn. 
10. Obveza za povrat ulaganja Grada Rijeke kojima je financirana izgradnja projekta Martinkovac I. faza u visini 3.222.728,20 kn.

Stoga, u izvještajnom razdoblju obveze za zajmove od gradskih proračuna (šifra 2673) iznose 10.663.876,45 kn što predstavlja umanjenje od 8,5% u odnosu na prethodno izvještajno razdoblje, dok su se obveze za zajmove od državnog proračuna smanjile za 13,2% (šifra 2671) i iznose 32.882.713,50 kn. Smanjenja obveza za kredite i zajmove proizlaze iz redovnih i prijevremenih otplata III obroka kupaca (prema gore navedenoj specifikaciji) i prodaje 13 preostalih garaža iz projekta POS Rujevica II faza.
Bilješka br. 9 – šifra 922

Utvrđeni je rezultat poslovanja za svaku posebnu aktivnost, za redovno poslovanje, nefinancijsku imovinu i financijsku imovinu, sukladno čl. 82. st. 1. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19 i 108/20). 

	ŠIFRA
	Stanje 31.12.2022. god
	Iznos u kn

	922
	Ukupan rezultat
	-25.088.533,24

	92211
	Višak prihoda poslovanja
	1.521.287,74

	92222
	Manjak prihoda od nefinancijske imovine
	-26.234.925,26

	92223
	Manjak primitaka od financijske imovine
	-374.895,72



U niže navedenoj tablici prikazan je ostvareni rezultat.

	ŠIFRA - PR-RAS
	Stanje 31.12.2022. god
	Iznos u kn

	Y001
	Manjak prihoda poslovanja
	133.574,35

	92211
	Višak prihoda i primitaka - preneseni
	1.654.862,09

	Y002
	Manjak prihoda od nefinancijske imovine
	21.832.834,27

	[bookmark: _Hlk125957510]92222
	Manjak prihoda od nefinancijske imovine - preneseni
	4.402.090,99

	Y003
	Manjak primitaka od financijske imovine i zaduženja
	115.236,25

	92223
	Manjak primitaka od financijske imov. i zaduženja- preneseni
	259.659,47

	Y006
	Manjak prihoda i primitaka za pokriće u sljedećem razdoblju
	25.088.533,24



Manjak prihoda poslovanja u iznosu od 133.574,35 kn (šifra Y001) nastao je većinskim dijelom uslijed povećanih rashoda odvjetničkih i konzultantskih usluga za potrebe kapitalnog projekta Martinkovac faza I, te uslijed manje naplate kamata na dane zajmove građanima i to za 8,6%. Tijekom 2022. godine otplaćen je dio zajmova u počeku te se stoga nije ostvario planirani prihod od kamata na zajmove građana.
Nastali manjak prihoda poslovanja umanjit će preneseni višak prihoda poslovanje iz prethodnog razdoblja te će na kraju izvještajnog razdoblja višak prihoda poslovanja iznositi 1.521.287.74 kn (šifra 92211).
Manjak prihoda od nefinancijske imovine  (šifra Y002) u iznosu od 21.832.834,27 kn, bilježi znatno povećanje i to za 62,2%. Razlog znatnog povećanja je prvenstveno nedovršena izgradnja stambenih objekata POS Martinkovac faza I te se shodno tome nije priznavao prihod od prodaje stambenih objekata, već se uplate građana knjigovodstveno evidentiraju na obveze za uplaćene predujmove ugovorenih stanova. Priznavanje prihoda od prodaje stambenih objekata evidentirat će se tijekom 2023. godine, po završetku izgradnje stambenih objekata te će se tada znatno smanjiti trenutno zabilježen manjak prihoda od nefinancijske imovine (šifra 92222) u iznosu od 26.234.925,26 kn.
Utvrđeni manjak primitaka od financijske imovine i zaduženja (šifra Y003) u iznosu od 115.236,25 kn rezultat je povećane otplate zajmova prema Agenciji za pravni promet i poslovanje nekretninama i Gradu Rijeci, te uslijed znatnog smanjenja novih zaduženja za zajmove. Nastali manjak primitaka od financijske imovine i zaduženja na kraju izvještajnog razdoblja iznosi 374.895,72 kn (šifra 92223).
Manjak prihoda (šifra 922) u konačnici daje iznos kontrolnog zbroja u obrascu PR-RAS u iznosu 25.088.533,24 kn (šifra Y006), odnosno manjak prihoda i primitaka  za pokriće u sljedećem razdoblju.
Bilješka br. 10 – šifra 996
U izvanbilančnim evidencijama evidentirana je oprema Grada Rijeke dobivena na korištenje u sadašnjoj vrijednosti od 40.521,30 kn. 
Evidentirana su potencijalna potraživanja po sudskim sporovima u visini 408.965,62 kn te potencijalne obveze po sudskim sporovima u iznosu od 505.390,50 kn. Prema analitičkoj evidenciji instrumenata osiguranja plaćanja na dan 31.12.2022. god. Agencija je imala ukupnu vrijednost primljenih zadužnica od 207 fizičkih osoba u iznosu od 97.650.000 kn, založna prava na tuđoj imovini od 120 fizičkih osoba iznose 21.048.107,51 kn te primljene zadužnice od tri pravne osobe u iznosu od 4.031.300,70 kn. Izdane su dvije zadužnica u iznosu od 507.000,00 kn kao sredstvo osiguranja plaćanja. 
Ukupan iznos izvanbilančnih zapisa iznosi 124.191.285,63 kn.
Potraživanja u sudskim sporovima odnose se na spor s društvom Capital ing d.o.o. temeljem Ugovora za izradu usluge pripremnih radova projektiranja, izrade projektne dokumentacije i ishodovanja dozvola za izgradnju, energetskog certificiranja, izrade etažnih elaborata višestambenih građevina po modelu POS-a kao subvencioniranom programu stanogradnje na Martinkovcu planskih oznaka Dp-5 i Dp-7 te usluga projektantskog nadzora tijekom izvođenja radova od 30.12.2010. i Dodataka I. i II. tom ugovoru. 
Agencija je 29.12.2020. godine zaprimila prvostupanjsku Presudu Trgovačkog suda u Rijeci u kojoj je Sud odbacio tužbeni zahtjev te presudio u korist Agencije. S obzirom da je suprotna strana uložila žalbu 2021. godine, predmet je poslan Visokom trgovačkom sudu RH na odlučivanje. Rješenjem istog od 10.10.2022. godine, ukinuta je presuda Trgovačkog suda u Rijeci i predmet je vraćen prvostupanjskom sudu na ponovno suđenje.
Prilozi:
Tablica 1.: Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2022. godine.
Tablica 2.: Popis ugovornih odnosa i slično koji uz ispunjenje određenih uvjeta mogu postati imovina, na dan 31. prosinca 2022.godine.
Tablica 3. a) Popis sudskih sporova u tijeku – Agencija tuženik – stanje na dan 31. prosinca 2022. godine.
            3. b) Popis sudskih sporova u tijeku – Agencija tužitelj – stanje na dan 31. prosinca 2022. godine.

3. BILJEŠKE UZ PR-RAS

[bookmark: _Hlk62627913]Bilješka br. 1 – šifra 6

Prihodi poslovanja iskazani su visini 2.057.779,66 kn, odnose se na prihode od imovine 862.753,13 kn (šifra 64 ) i prihode iz nadležnog proračuna za financiranje redovne djelatnosti  1.195.026,53 kn (šifra 67).


Bilješka br. 2 – šifra 64

[bookmark: _Hlk62628061]Iskazani iznos prihoda od imovine 862.753,13 kn, predstavlja prihode od pasivnih kamata po viđenju na neoročena sredstva po transakcijskim računima u visini od 35,47 kn (šifra 641) te prihode od kamata na dane zajmove koji ukupno iznose 862.717,66 kn (šifra 643). Prihodi od kamata na dane zajmove odnose se na prihode od kamata na dane zajmove neprofitnim organizacijama, građanima i kućanstvima, odnosno javna sredstva naplaćena od kupaca, fizičkih osoba, kroz tzv. III. obrok u visini 268.426,40 kn (šifra 6432) za POS Rujevica II faza (stanovi i garaže; 167.258,35 kn ), POS Hostov breg (54.230,23 kn) i POS Donja Drenova (46.937,82 kn) te kamatu obračunatu po zajmu Grada Rijeke za obročnu otplatu kupljenih nekretnina iz projekta Rujevica I faza u visini 594.291,26 kn (šifra 6437). Prihodi od imovine bilježe smanjenje od 8,6% koje proizlazi iz smanjenog prihoda od kamata na dane zajmove drugih razina vlasti, preciznije kamatu obračunatu po zajmu Grada Rijeke za obročnu otplatu kupljenih nekretnina iz projekta Rujevica I. faza u visini 594.291,26 kn (11,5%) te kamata na oročena sredstva koje bilježe značajno smanjenje od 37,3% i iznose 35,47 kn.

Bilješka br. 3 – šifra 67

Prihodi iz nadležnog proračuna za financiranje rashoda poslovanja u visini od 1.195.026,53 kn odnose se na sredstva iz proračuna Grada Rijeke, koja su isplaćena s računa Riznice Grada Rijeke za plaće i materijalno-financijske rashode Agencije. U odnosu na prethodnu godinu nema većih odstupanja.

Bilješka br. 4 – šifra 3

[bookmark: _Hlk62629989]Rashodi poslovanja iznose 2.191.354,01 kn (šifra 3), a odnose se na rashode za zaposlene 894.477,07 kn (šifra 31), materijalne rashode 395.963,91 kn (šifra 32) i financijske rashode 900.913,03 kn (šifra 34). U odnosu na prethodnu godinu nema većih odstupanja.

Bilješka br. 5 – šifra 31

Rashodi za zaposlene iskazani u visini 894.477,07 kn obuhvaćaju izdatke za bruto plaće zaposlenih 748.907,40kn (šifra 311), doprinose iz plaća u iznosu od 123.569,67 kn (šifra 313) te ostale rashode za zaposlene koji su se odnosili na jubilarne nagrade, regres, božićnicu i dar za djecu u visini 22.000,00 kn (šifra 312).

Bilješka br. 6 – šifra 32

Materijalni rashodi iskazani u iznosu od 395.963,91 kn odnose se na izdatke za naknade troškova zaposlenima 38.208,00 kn (šifra 321), rashode za materijal i energiju 32.340,09 kn (šifra 322), rashode za usluge 323.093,92 kn (šifra 323) i ostale nespomenute rashode poslovanja 2.321,90 kn (šifra 329).  Materijalni rashodi su se u odnosu na izvještajno razdoblje 2021. godine povećali za 15,4% uslijed povećanja cijene prijevoza s posla i na posao, povećanja cijene električne energije, povećanja usluga odvjetnika i konzultantske usluge te povećanja tekućeg održavanja fotokopirnih uređaja. 

Bilješka br. 7 – šifra 321

Naknade za prijevoz, za rad na terenu i odvojeni život bilježe povećanje od 24,7% u odnosu na prethodnu godinu uslijed povećanja cijene mjesečnih karata za prijevoz, a iskazane su u visini 38.208,00 kn.  

Bilješka br. 8 – šifra 322

Iskazani rashodi za materijal i energiju u visini 32.340,09 kn odnose se najvećim dijelom na troškove energije 26.245,05 kn i na nabavu uredskog materijala 5.919,76 kn. Ovi rashodi bilježe povećanje od 78,3% u odnosu na prethodnu godinu slijedom povećanje cijene električne energije te povećanja utroška goriva. 


Bilješka br. 9 – šifra 323

Rashodi za usluge evidentirani su u visini od 323.093,92 kn bilježe povećanje od 14,9%. U nastavku slijedi struktura povećanja i smanjenja pojedinih rashoda po računskim odjeljcima kako slijedi:

Usluge telefona, pošte i prijevoza (šifra 3231) iznose 5.374,28 kn te su smanjeni za 68,3 % u odnosu na proteklo razdoblje uglavnom zbog smanjenja troškova za poštanske usluge.
Troškovi tekućeg i investicijskog održavanja (šifra 3232) iznose 2.022,52 kn te su povećani za više od 3 puta u odnosu na prethodnu godinu zbog povećanog korištenja fotokopirnog aparata. Usluge promidžbe i informiranja (šifra 3234) 13.246,09 kn bilježe smanjenje u odnosu na prethodnu godinu od 13,3%, a proizlaze iz smanjenih troškova oglašavanja. Troškovi za intelektualne i osobne usluge (šifra 3237) u visini od 164.401,03 kn bilježe povećanje od 46,9% u odnosu na prethodnu godinu iz razloga što su se u 2022. godini koristile dodatne intelektualne usluge; usluge odvjetnika i konzultantska usluga za izradu stručnog mišljenja u okviru projekta Martinkovac I faza.
Ostale usluge (šifra 3239) u visini od 5.686,00 kn zabilježile su povećanje od 28,1% zbog povećanja cijene usluge čišćenja i korištenje usluge zbrinjavanja glomaznog otpada.

Bilješka br. 10 – šifra 329

Ostali nespomenuti rashodi poslovanja u iznosu od 2.321,90 kn smanjeni su za 82,4% u odnosu na prethodnu godinu jer u 2022. godini nije bilo sudskih pristojbi. Smanjile su se premije osiguranja (šifra 3292) za 5,6% i iznose 1.541,90 te povećali ostali nespomenuti rashodi poslovanja (šifra 3299) za 100% te iznose 780,00 kn jer su plaćana dva certifikata FINE.


Bilješka br. 11 – šifra 34

Financijski rashodi iznose 900.913,03 kn, a odnose se na kamate za primljene zajmove od drugih razina vlasti odnosno za zajmove Grada Rijeke te zajam od Agencije za pravni promet i posredovanje nekretninama u iznosu od 862.717,66 kn (šifra 342)  i ostale financijske rashode 38.195,37 kn (šifra 343) koje se odnose na bankarske usluge i usluge platnog prometa te zateznu kamatu. Povećanje broja prijevremenih otplata kredita, točnije smanjenja broja kupaca koji trenutno otplaćuju kredite dovelo je do smanjena od 8,6%, a povećanje rashoda usluga banaka za 29,1% proizlazi iz plaćanje u inozemstvo izvođaču radova na projektu POS Martinkovac I faza i zatezne kamate. Zaključno, financijski rashodi, zbog navedenog, bilježe pad od 7,4 % u odnosu na prethodno izvještajno razdoblje.




Bilješka br. 12 – šifra Y001

Rezultat od poslovanja u izvještajnom razdoblju prikazuje manjak prihoda poslovanja u iznosu od 133.574,35 kn. Manjak proizlazi iz povećanja rashoda poslovanja, odnosno smanjenja prihoda poslovanja kako je obrazloženo u bilješkama iznad. Povećanje manjka prihoda poslovanja iznosi 62,7% u odnosu na prethodno izvještajno razdoblje kada je također ostvaren manjak prihoda od poslovanja. Višak prihoda poslovanja – preneseni (šifra 92211) iznosi 1.654.862,09kn, stoga višak od poslovanja za preraspodjelu u sljedećem razdoblju 1.521.287,74 kn.

Bilješka br. 13 – šifra 7

Prihodi od prodaje nefinancijske imovine iznose 1.155.701,02 kn, a odnose se isključivo na ostale stambene objekte (šifra 7211), točnije na 13 prodanih garaža koje su preostale iz projekta POS Rujevica faza II. Prihodi od nefinancijske imovine u odnosu na prethodnu godinu su 9 puta veći jer je u istom izvještajnom razdoblju prošle godine prodana samo jedna garaža. 

Bilješka br. 14 – šifra 4

U ovom izvještajnom razdoblju  ostvareni su rashodi za nabavu proizvedene dugotrajne imovine u iznosu od 22.988.535,29 kn (šifra 4211), a odnose se isključivo na ulaganje u kapitalni projekt izgradnje stambenih objekata POS Martinkovac I faza, koji je započeo u travnju 2021. godine. 

Bilješka br. 15 – šifra Y002

U ovoj godini ostvaren je manjak prihoda od nefinancijske imovine u iznosu od 21.832.834,27 kn što je znatno povećanje manjka prihoda (62,2%) od nefinancijske imovine u odnosu na prethodno izvještajno razdoblje. Povećanje manjka prihoda od nefinancijske imovine proizlazi iz povećanih rashoda za izgradnju projekta POS Martinkovac I faza i evidentiranja uplata budućih kupaca na predujmove do okončanja izgradnje stanova kada će se oni evidentirati kao prihodi od prodaje nefinancijske imovine. Preneseni manjak prihoda od nefinancijske imovine iznosi 4.402.090,99 kn (šifra 92222) rezultira ukupnim manjkom od nefinancijske imovine u tekućem razdoblju od 21.966.408,62 kn. 

Bilješka br. 16 – šifra 8

Primici od financijske imovine i zaduženja iznose 7.437.755,02 kn, a odnose se na primitke (povrate) glavnica zajmova danih građanima (fizičkim osobama) kroz tzv. III obrok u iznosu 5.178.160,86 kn (šifra 8121), povrat zajmova danih gradskim proračunima - Gradu Rijeci vezano za obročnu otplatu kupljenih nekretnina iz projekta POS Rujevica I faza 1.595.154,66 kn (šifra 8173) te primljene zajmove od drugih razina vlasti, Grada Rijeke za projekt Martinkovac I faza koji iznose 664.439,50 kn (šifra 8473). Primici od financijske imovine i zaduženja smanjeni su za 49,4% u odnosu na 2021. godinu iz razloga što Agencija za društveno poticanu stanogradnju u ovom izvještajnom razdoblju nije primila zajam od državnog proračuna dok je u prethodnoj godini primljen zajam Agencije za pravni promet i poslovanje nekretninama za projekt poticajne stanogradnje Martinkovac I faza u iznosu 8.726.306,00 kn (šifra 8471).

Bilješka br. 17 – šifra 8121

Primici od financijske imovine, odnosno primici (povrati) glavnica zajmova danih građanima (fizičkim osobama) kroz tzv. III obrok prema projektima ostvareni su na lokacijama kako slijedi: POS Rujevica II. faza 1.739.100,55 kn, POS Donja Drenova 2.324.540,94 kn i POS Hostovreg 1.114.519,37 kn.
U odnosu na prethodnu godinu primici od financijske imovine ostvarili su povećanje od 18,3%, zbog povećanog broja prijevremeno otplaćenih zajmova građana.

Bilješka br. 18 – šifra 8173

Povrat zajmova danih gradskim proračunima - Gradu Rijeci vezano za obročnu otplatu kupljenih nekretnina iz projekta POS Rujevica I faza iznosi 1.595.154,66 kn i predstavlja povećanje od 5,1% što je u skladu s otplatnim planom.

Bilješka br. 19 – šifra 8473

Primici od financijske imovine za primljene zajmove od drugih razina vlasti iznose 664.439,50 kn (šifra 8473) što je povećanje veće od 7 puta u odnosu na prethodno izvještajno razdoblje. Povećanje proizlazi iz primljenih zajmova od Grada Rijeke za kapitalni projekt POS Martinkovac I faza, koji bilježe znatno povećanje u odnosu na prethodno izvještajno razdoblje. Primljeni zajmovi od Grada Rijeke odnose se na priključenje dvije zgrade na elektroenergetsku distribucijsku mrežu i kanalizaciju u okviru kapitalnog projekta POS Martinkovac I faza izgradnje stambenih objekata. Agencija za društveno poticanu stanogradnju u ovom izvještajnom razdoblju nije primila zajam od državnog proračuna.


Bilješka br. 20 – šifra 5

[bookmark: _Hlk45034066]Izdaci za financijsku imovinu i otplate zajmova iznose 7.552.991,27 kn. Obuhvaćaju otplatu glavnica primljenih zajmova od državnog proračuna u iznosu od 5.552.697,96 kn (šifra 5471) i gradskog proračuna u iznosu od 2.000.293,31 kn (šifra 5473) za plasirana javna sredstva kroz tzv. III obrok unutar projekta POS Rujevica II faza u iznosu od 1.150.687,00 kn, POS Donja Drenova u iznosu od 465.209,24 kn i POS Hostov breg I faza 384.397,07 kn, koja se po naplati kupaca vraćaju Gradu Rijeci, odnosno Agenciji za pravni promet i posredovanje nekretninama. 
Otplata glavnica zajmova od državnog proračuna, Agencije za pravni promet i posredovanje nekretninama, za plasirana javna sredstva iz projekta POS Rujevica I faza iznose 1.595.154,66 kn te POS Rujevica II faza u iznosu od 1.368.089,30 kn, POS Donja Drenova u iznosu od 1.859.331,70 kn i POS Hostov breg I faza 730.122,30 kn. Izdaci za financijsku imovinu i zajmove bilježe povećanje od 26,2 % u odnosu na isto obračunsko razdoblje 2021. godine zbog povećanja prijevremenih otplata kupaca.

Bilješka br. 21 – šifra Y003

Ukupan manjak primitaka od financijske imovine utvrđen za tekuću godinu (šifra Y003) iznosi 115.236,25kn. Manjak primitaka od financijske imovine - preneseni (šifra 92223) iznosi 259.659,47 kn rezultira manjkom prihoda od financijske imovine u iznosu od 374.895,72 kn. Utvrđeni manjak financijske imovine manji je u odnosu na prethodnu godinu i to za 55,6%, jer Agencija ove godine nije primila zajam od Agencije za pravni promet i poslovanje nekretninama, iako je primila veći zajam od Grada Rijeke u 2022. godini, ali su se otplate zajmova povećale u odnosu na prethodnu godinu i to prema Agenciji za pravni promet i poslovanje nekretninama za 33,6% te za 9,5% prema Gradu Rijeci.
 
Bilješka br. 22 – šifra X678-Y006

Ukupni prihodi i primici u izvještajnom razdoblju iznose 10.651.235,70 kn (šifra X678),  ukupni rashodi i izdaci iznose 32.732.880,57 kn (šifra Y345), te je ostvaren manjak prihoda i primitaka u iznosu od 22.081.644,87 kn (šifra Y005). Preneseni manjak prihoda i primitaka iznosi 3.006.888,37 kn (šifra 9222-9221), slijedom toga, manjak prihoda i primitaka za pokriće u sljedećem razdoblju iznosi 25.088.533,24 kn (šifra Y006).

Bilješka br. 23 – šifra 11P

Stanje novčanih sredstava na početku izvještajnog razdoblja iznosi 4.307.661,60 kn.

Bilješka br. 24 – šifra 11K

Ukupni priljevi na novčane račune i blagajne (šifra 11-dugov.) iznose 72.810.366,34 kn, doku ukupni odljevi s novčanih računa i blagajni (šifra 11-potraž.) iznose 66.759.854,63 kn. Promijene su rezultirale stanjem novčanih sredstava na računu na kraju izvještajnog razdoblja (šifra 11k) u iznosu od 10.358.173,31kn, što je povećanje u odnosu na prethodnu godinu, pri čemu valja spomenuti da se glavnina sredstava na računu odnosi na primljene predujmove za stanove iz projekta POS Martinkovac I faza.

Bilješka br. 25 – šifra 64373

Prihodi od kamata na dane zajmove gradskim proračunima iznose 594.291,26 kn, a odnose se na tzv. robni kredit (POS Rujevica I faza) i bilježi smanjenje od 11,5%.

Bilješka br. 26– šifra 34281

Kamate za primljene zajmove od Agencije za pravni promet i posredovanje nekretninama iznose 747.753,41 kn u promatranom razdoblju, što je smanjenje od 10,1 % u odnosu na prethodno.

Bilješka br. 27 – šifra 34283

Kamate za primljene zajmove od Grada Rijeke iznose 114.964,25 kn, te su se povećale u odnosu na isto izvještajno razdoblje prethodne godine za 2,9%.

Bilješka br. 28 – šifra 81212

Povrat zajmova danih građanima odnosi se na plaćenu glavnicu kroz tzv. III obrok iz projekata POS Rujevica II faza, POS Donja Drenova i POS Hostov breg I. faza, a iznosi 5.178.160,86 kn, što predstavlja povećanje od 18,3%.

Bilješka br. 29 – šifra 81732

Povrat zajmova danih gradskim proračunima odnosi se na dvije rate glavnice tzv. robnog kredita u iznosu od 1.595.154,66 kn vezano za projekt POS Rujevica I faza, je vraćeno 5,1% više nego u isto razdoblje prethodne godine.

Bilješka br. 30 – šifra 84712 i 84732

U promatranom razdoblju primljeni zajam od Grada Rijeke iznosi 664.439,50 kn (vidi bilješku br. 19).

Bilješka br. 31 – šifra 54712 i 54732

U promatranom razdoblju otplaćene su glavnice primljenih zajmova od državnog proračuna u iznosu od 5.552.697,96 kn i glavnice primljenih zajmova od gradskog proračuna - dugoročnih u iznosu od 2.000.293,31 kn za realizirane projekte (vidi bilješku br. 20).

4. BILJEŠKE UZ OBRAZAC OBVEZE

Bilješka br. 1 – šifra V001
Stanje obveza na dan 1. siječnja 2022. godine iznosi 56.483.351,58 kn.
Bilješka br. 2 – šifra V002
[bookmark: _Hlk125894169]Povećanje obveza u izvještajnom razdoblju iznosi 84.460.160,27 kn, a odnosi se na obveze za zaposlene (šifra N231) 896.255,56 kn, obveze za materijalne rashode (šifra N232) 469.028,77kn, obveze za financijske rashode (šifra N234) 38.200,75 kn, ostale tekuće obveze (šifra N239) 58.342.804,85 kn i povećanje obveze za nabavu nefinancijske imovine (šifra N24) 23.154.159,66 kn. Povećanje obveza za financijsku imovinu odnose se na tuzemne kredite i zajmove (šifra N dio 25,26) iznose 1.559.710,68kn - Agencije za pravni promet i posredovanje nekretninama i Grada Rijeke.
Bilješka br. 3 – šifra V004
Podmirene obveze u izvještajnom razdoblju iznose 62.317.517,82 kn. Ukupno je podmireno obveza za rashode poslovanja u iznosu od 29.808.772,74 kn (šifra P23), a odnose se na podmirene obveze za zaposlene u iznosu od 889.816,59 kn (šifra P231), obveze za materijalne rashode 452.169,83 kn (šifra P232), obveze za financijske rashode iznose 38.176,40 kn (šifra P234), ostale tekuće obveze u iznosu od 28.428.609,92 kn (šifra P239) te podmirene obveze za nabavu nefinancijske imovine 24.955.753,81 kn (šifra P24). Podmirene su obveze za tuzemne kredite i zajmove u iznosu od 7.552.991,27 kn (šifra P dio 25,26) a odnose se na međusobne obveze proračunskih korisnika (Agencije za pravni promet i posredovanje nekretninama i Grada Rijeke, kojim je podmirena obveza za povrat državnih poticajnih sredstava i obveza za povrat ulaganja Grada Rijeke  kojima je financirana izgradnja projekta POS Rujevica II. faza, POS Donja Drenova i POS Hostov breg I. faza. 
Bilješka br. 4 – šifra V006
Stanje sveukupnih obveza na kraju izvještajnog razdoblja iznosi 78.625.994,03 kn, što se odnosi na nedospjele obveze u iznosu 78.625.284,92 kn (šifra V009) i jedne dospjele obveze za materijalne rashode (šifra D232A, šifra V007) u iznosu od 709,11kn. 
Međusobne obveze proračunskih korisnika iznose 43.546.589,95 kn (šifra V010), a odnose se na obveze za zajmove Agenciji za pravni promet i posredovanje nekretninama 32.882.713,50 kn i obveze za zajmove Grada Rijeke 10.663.876,45 kn, te obveze za rashode poslovanja u iznosu 35.070.935,60 kn (šifra ND23) i obveze za nabavu nefinancijske imovine u iznosu 7.759,37 (šifra ND24). Povećanje stanja obveza na kraju izvještajnog razdoblja u odnosu na početno stanje rezultat je ponajprije povećanja aktivnosti vezanih uz projekt POS Martinkovac I faza.

 5. BILJEŠKE UZ OBRAZAC RAS-FUNKCIJSKI

[bookmark: _Hlk31319060]Bilješka br. 1 – šifra 061
Agencija za društveno poticanu stanogradnju Grada Rijeke prema funkcijskoj klasifikaciji 061 Razvoj stanovanja, rashode poslovanja i rashode za nabavku nefinancijske imovine iskazala je u visini 25.179.889,30 kn.

6. BILJEŠKE UZ OBRAZAC P-VRIO

Bilješka br. 1 – šifra 9151 i 9152
Prema čl. 16. Pravilnika o financijskom izvještavanju u proračunskom računovodstvu („Narodne novine“, broj 3/15, 93/15, 135/15, 2/17, 28/17, 112/18, 126/19, 145/20, 144/21 i 37/22) bilo je značajnih promjena u vrijednosti imovine. Izvršeno je povećanje u vrijednosti potraživanja na dane zajmove za obračunate tečajne razlike (primjena valutne klauzule na zajmove kupaca) u iznosu od 887.541,46 kn (šifra P011). Sukladno tome izvršeno je povećanje obveza za primljene zajmove od državnih i gradskih proračuna u iznosu od 896.055,26 (šifre P034). Smanjenje vrijednosti imovine u iznosu od 961,99 kn (šifra P011) odnosi se na obračunatu tečajnu razliku kupaca u otplati te smanjeno potraživanje na dane zajmove kupaca te je ujedno je izvršeno smanjenje vrijednosti imovine u iznosu od 1.644,77kn (šifra P034) obveze za kredite i zajmove.


Voditelj računovodstvenog servisa
MIDIA d.o.o.

____________________________________________
Iva Čehajić


Rijeka, 31. siječnja 2023. god.

